
DIRECTEUR- HOOFDREDACTEUR: WIRA SENDJAJA.


KAPING 2-9-16-24 SASIH WALANDA
KALOEAR SASASIH 4 KALI:
Soegri noe nampi proefnummer ieu serat kabar, oepami henteu bade langganan,
moegi kersa ngawangsoelkeun deui.


Uitgeefster:
Rengr. Al-Moelmin.
Adres Hoofdredactie:
Wira Sendjaja.
Kazerneweg 23
Tjiandjoer
Tjitakan:
Drukkerij Pamitran
Tjiandjoer.
Njimpenna ieu s. k. 
oelah dilalaworakeun,
margi seueur ajat
Qoerän sareng Hadits.


MASDJID-NAGRI.
Moal lepat, seueur keneh noe aremoet,
sarta oepami moekaan Al-Moe'min dina
awal taoen ieu, dina rohangan gado2
pers, tangtos mendak wartos, jen di den
Haag parantos ngadeg hidji comite anoe
maksoedna ihtiar pikeun ngadegkeun
masdjid-nagri. Nepi ka ajeuna teu atjan
aja deui bedjana, geus nepi ka koemaha
hasilna eta koemite. Dina waktoe koem¬
poelanana eta comite koengsi kaloeoehan
koe Kdj. Boepati Tjiandjoer, waktoe
mantenna keur njirnakeun salira di nagri
dingin.
Moenasabah pisan, sakoer Indonesiers
noe aja di nagri mikahajangna kana nga¬
bogaan hidji adegan (boemi-Pangeran)
geusanna ibadah teh, sabab saperkara
tina ngamaranah kawadjiban ngajakeu¬
nana geusan berdjamaah, kadoea perka¬
rana — noeroetkeun noe mawa tjarita —
di nagri teh geus + 5000 Moeslims
Indonesiers, djeung katiloe perkara ka¬
bita koe nagara deungeun anoe geus
ngabarogaan masdjid, tjara di London
(Inggris) geus ngabogaan tiloe masdjid
anoe taregep sarta galede; di Berlijn
(Duitschland) oge, anoe sama-sakali teu¬
ngabogaan djadjahan-Islam, malah teu
djadjahan2 atjan, geus ngabogaan mas¬
djid anoe teu aja tjawadeunana. Di Pa¬
rijs (Frankrijk) masdjidna loear biasa;
loear biasa hadena, loear biasa gedena.
Noeroetkeun tijdschrift „Oost en West"
masdjid-Parijs teh makanna tempat 7500
m2 (sabaoe 40 toembak pasagi); anoe
4000 m2 masdjidna woengkoel - (tempat
atna, anoe 3500 m2 didjieun taman,
direka tjara taman-Arab. Demi balan¬
djana njieun eta masdjid teh sakieu:
Tanahna noe 7500 m2 hadiah kota Paris
hargana
.
3 750 000 francs
Soebsidi ti nagara
(dina taoen 1920)
500 000 francs
Soembangan ti Goeper¬
nemen Algiers
100 000 francs
Ti nagara Tunis
60 000 francs
Id. Marokko
100 000 francs
Soembangan ti rahajat
Marokko
3 800 000 francs
30 000 francs
Ti Indo-China
Ti Commissariaat
96 500 francs
Kameroen (Afrika)


Djoemlah ongkos2 kabeh 8 436 500 francs
atawa + f 4 250 000 dina waktoe harita.
Tangtoe koe sarerea kawangwang sa¬
koemaha pialoeseunana eta masdjid, ma¬


OPROEP.
Bij het Regentschap Tjiandjoer bestaat gelegen¬
heid tot plaatsing van een Regentschaps Controleur.
Aanstellingseisch: Einddiploma Mulo, dan wel een
ontwikkeling, welke in de praktijk voor den dienst
op een lijn kan worden gesteld met evengemeld
diploma, zoomede geschiktheid tot zelfstandig op¬
treden en ervaring op comptabel gebied.
Bezoldiging: f 112,50 - f 235.—
Sollicitaties, voorloopig ongezegeld, waren
vóór 20 October 1939 in te dienen bij den Regent
van Tjiandjoer.


Katerangan ti redactie: Soegri anoe toemamoe kana kalimah advertentie
noe di loehoer, dihatoeranan piterang jen maksadna teh, ngabewarakeun ang¬
katan Koentoelioer di regentschap Tjiandjoer. Demi saratna kedah kaloea¬
ran (diploma) Mulo, atawa kapinteran anoe saroea djeung kitoe pikeun eta
dienst, nja kitoe deui katjakepan pikeun digawe sorangan, ditambahan koe¬
loeang kaoeangan.
Pigadjiheunana: f 112,50 - f 235.—
Panglamar henteu dina zegel, sarta koedoe samemeh tanggal 20 October
1939 disanggakeunana ka Kdj. Boepati Tjiandjoer.


lah dina potretna mah asa dina pangim¬
pian, boa di sadoenja bisa djadi salasa¬
hidji ti noe pangaloesna.
Sanadjan di nagri Walanda nepi ka¬
ajeuna teu atjan aja masdjid, djeung teu
atjan aja kabedjakeunana noe djadi loe¬
loegoe pamarentahna mirosea kana ieu
kaperloean, oerang sarerea noe djadi
rahajat djadjahanana teu koedoe beak
pengharepan, moedah-moedahan aja koer¬
niana. Saratna pikeun ihtiar oerang,
nja eta ngageuing djeung njoehoenkeun
ka noe djadi kamoedina.
Pirang2 bagdja pikeun oerang sarerea,
sarehna dina koempoelan oemoem di
Volksraad dina boelan Juli kamari ieu,
Kdj. A. A. A. Soeria Nata Atma¬
dja boepati Tjiandjoer, noeroetkeun
verslag handelingen Volksraad, andjeun¬
na geus biantara tina perkara masdjid¬
nagri, anoe kira-kira pimaksoedeunana
saperti noe katoelis di handap ieu :
„Kanggo panoetoep biantara djisim
koering, djrg. Voorzitter, djisim koe¬
ring bade ngasongkeun hidji masalah,
anoe djisim koering pribados asa-asa,
tiasa henteuna didadar di dien, di


Volksraad sareng dina ieu afdeeling,
margi ngeunaan ka pamarentah di
Nederland.
Sapaos djisim koering ngaso di
nagri dina verlof kamari ieu tea, dji¬
sim koering parantos ningal masdjid
di nagara2 anoe arageng sapertos di
Berlijn, di Parijs sareng di Wooking
kota Londen. Sajaktosna teu kedah
kaget di Parijs mah, margi djadjahan
Islamna kaetang njantong pisan, ka¬
seblok koe laoetan Tengah (Middel¬
landsche zee). Sanadjan masdjid noe¬
di Wooking oge — malah di Inggris
mah aja 3 — nja kitoe keneh bae,
margi Islam djadjahanana sakoeriling
boengking. Namoeng anoe matak ka¬
get teh masdjid di Berlijn (derde rijk),
anoe teu ngabogaan koloni sadjeung¬
kal-djeungkal atjan, bet make ngabo¬
gaan masdjid anoe sakitoe rongkahna
djeung poharana.
Doepi di sakoeliah Nederland, anoe
koedoe agoel koe djadjahanana, teu
aja masdjid sakalieun oebar2 atjan;
malah astana pikeun ngoeboer majit
Moeslim oge teu aja sapiserateun,

EMOETKEUNEUN:


Koe soson-sosonna sadaja ahli-ahli Al-Moe'min dina ngalakonan amal¬
ma'roef, sakoemaha noe kaoengel dina „Amal ma'roef" tea, adres-adres
kanggo proefnummer, anoe katampi koe djoeroe moedi doegi ka parantos pa¬
toempoek. Nanging sanaos parantos kieu kaajaanana, montong djadi pambengan
kanggo noe teu atjan atanapi noe palaj deui ngadamel amal-ma'roef mah, soe¬
mangga enggal-enggal kintoenkeun bae, sangkan Islam woewoeh-woewoeh hoe¬
roengamantjoer.
au Dina salebet sasih ieu sareng teras saladjengna, proefnummer noe bakal
kasanggakeun teh moal aja lirenna.
ali
Kanggo kaberesan atoeran kalajan toemoet sakoemaha agama, anoe diwa¬
djibkeun ka para Moeslimin, dimana eta proefnummer katampi, sareng disare¬
ngan koe hidajat ti Maha Kawasa, palaj ngersakeun ngaraksa ageman,
ngamadjengkeun ageman, enggal tampi kalajan manah noe islah, kalajan enggal
sipemponan roepi-roepi kawadjibanana, nja eta „waragadna".
Saoepami eta proefnummer (nomer pertjobian) tea teu papendak sareng
djodona, nja eta noe njandakna (nampina) teu kaleresan sareng hidajat
Goesti Robboel Idjdjati, atanapi margi sanes-sanes, enggal-enggal¬
enggal-enggal paparinkeun deui (poelangkeun). Henteu kedah nganggo diwoe¬
woeh parangko, tjekap oepami diserat dina adresbandna koe:
1156
„RETOUR AFZENDER
Moeng djagi, oelah doegi ka gentjel, margi sakatampina deui, bade diteras¬
keun ka noe teu atjan kenging giliran. Sareng deui oelah ladjeng dielep (andel¬
andeleun).
 Kapertjantenan hate, sakalintang boeleudna, jen para ichwan sadaja kantenan
pikengingeun hidajat, sadajana.
Wassalam
DJOEROE MOEDI.


sedeng Den Haag teh hidji dajeuh
nagara tempat panjalindoengan 60 ma¬
lioen rahajat.
Sakoer Moeslim noe aja di nagri,
koe alpoekahna „Perkoempoe¬
lan Islam" geus aroesaha rek
ngadegkeun masdjid di Den Haag.
Namoeng, sadajana oge tangtos aroe¬
ninga, pikeun ngalaksanakeun ieu mak¬
sad teh kedah aja foeloesna.
Djrg. Voorzitter! leu comite teh,
ajeuna geus njebarkeun sirkoelir-soem¬
bangan, malah ka Ned. Indie oge di¬
kintoenan.
Saparantosna ieu koemite ngadeg,
sarta bedjana parantos njebar ka ma¬
na-mana, djol-djol aja panawaran bae
ti djadjahan Inggris (Britsch Indie)
nja eta ti pakoempoelan Ahmadiah¬
Lahore, daek nampa henteuna kana
panjoembang f 20 000.— Namoeng,
noemoetkeun emoetan djisim koering,
pangoeroes eta comite teh kabina-bina
poedjieunana, lantaran henteu dolog
djol-djol nampa bae kana eta pana¬
waran teh, koe sabab boga risi
djeung rempan, sieun kapangaroehan
koe eta pakoempoelan dina milampahna
soennah wal djamaahna.
Waktos djisim koering moelang ti
nagri, eta koemite teh teu atjan aja
perhoeboenganana sareng noe djadi
pamarentahna.
Eta sa'at teh — koe emoetan — po¬
hara saena pikeun gemeente Den Haag
soemawonten ari pikeun pamarentah
agoeng mah, nja eta geusan nembong¬
keun kanjaah sarawoeh raga katineung


ka kaom Moeslim noe aja di nagri.
Koe pangemoet djisim koering sanes
bae kaom Islam anoe aja di Europa
anoe bakal kabeuli hatena teh, namoeng
anoe mangpoeloeh - poeloeh sareng
mangwidak joeta Moeslimin Moesli¬
matin noe aja di Hindia Walanda oge,
moal datangka teu kabojong hatena.
Koe margi eta, sapangemoet, patoet
sareng perenah pisan, oepami pama¬
rentah di dieu, ngadongsok ka pama¬
rentah nagri, soepados ngalaksanakeun
maksad comite noe di loehoer."
Moedah-moedahan aja boeahna. Amin.


HATOER MALOEM.
(Salinan)


Drukkerij „Tamitran" Tjandjoer
Djedjer tjarios: Pangaos kertas.
Hingkang serat
kasanggakeun hing pangersa Djrg.
Djoeroe Moedi serat kabar Al¬
Moe'min apilenggahing Kazerne¬
weg 23, Bantjeuj, Tjiandjoer.
Kalajan hormat.
Disanggakeunana sareng dioeningakeu¬
nana ieu djedjer tjarios mani parantos
sakalintang gentjelna, koe margi paran¬
tos mangdinten-dinten digoelang-gaperna
ditengteng - dipontengna, diemoet-emoet
bari dibeuweung dioetahkeun, koemaha
pisaëeunana sareng pimaslahateunana,
Ajat-Qoellajoe sakoemaha piwedjangna
Al-Moe'min diestokeun anoe sajaktosna,
tara aja Magrib anoe kalangkoeng; se¬


ratan saab-perang ditalek anoe sa¬
meudjit-meudjitna.
Disarengan koe leber kapertjantenan
kana rahman rahimna Goesti Kang Ma¬
ha Soetji, anoe kawasa ngersakeun ma¬
parin djalan dina ibadah ka Mantenna,
gilig emoetan jen njanggakeun ieu pi¬
oendjoek teh mo wande dibanding koe¬
rahmat kasalametan.
Sajaktosna, sanadjan kitoe galagat tja¬
riosna oge, menggah kaisin sareng ka¬
roemaosan, choesoesna koe rengrengan,
oemoemna koe sadaja para ahli Al-Moe¬
min, parantos moal aja dikieuna bae,
doepi margina saroepi pisan anoe ngo¬
robokan sareng henteu ngahatoerkeun
panoendjang dina djalan-Pangeran, Na¬
moeng koe margi pamaksana loear biasa,
nja isin-isin oge dibelaan peupeureuman
tjarek pari-paosna.
.
Sok soemawonten koe rengrengan, sa¬
naos koe soegri noe maos oge tangtos
kaoeninga oenina Wangsit Kdj. Boepati
Tjiandjoer dina leresan ajat (golongan)
D, jen pangaos kertas ti ngawitan ping
24 September 1939 tiasa ditaekkeun ti
asal dongkap ka 10%.— leu katetepan
tangtos pisan koe Soedagar kertas noe¬
di Batawi teu aja panginten diapilainkeun.
Doemadak saking doemadak, koe margi
dagang aalitan tea Pamitran mah, dina
pepeseran kertas kanggo Al-Moe'min teh
moeng sakinten tjekap sakwartaleun¬
kwartaleun bae, tara ngagadoehan bekel
sataoeneun2. Atoeh kertas peseran keur
waktos pangaos biasa teh parantos seep¬
dina ahir sasih kamari oge, Ana ladjeng
teh dina kintoenan (peseran) kanggo
kwartaal ajeuna noe kaopat, kantenan
pisan boh mangsi boh kertas, dina re¬
keningna ti Importeur (soedagar) kertas
teh ngadjeplok hideung pang¬
woewoeh 10,/9 tina pangaos asal.
Saoepami tina perkawis ieu henteu
enggal ngoeninga, tangtos pisan mopo
nambroe di satengah djalan, kalajan ma¬
tak djadi kawaloeratan ka saahli-ahli
kantor tjitak sareng ka sadaja para djoe¬
ragan-djoeragan.
Koe margi sakitoe, henteu aja sanes
moeng bobot pangajon timbang taradjoe
para rengrengan sareng djoeragan2 noe¬
sanesna, disarengan koe banget panoe¬
hoen, njoehoenkeun ditangtajoengan oelah
doegi ka sapat satengahing djalan, kala¬
jan siang wengi diadjeng-adjeng piwe¬
djangna kaoelanoen.
Tinoemoetan koe hormat
pangabaktosna poen
w.g. Atang Moechtar.
Sinerat ping 9 October 1939.
Piterang ti D. M.
Dongkap ka medalna ieu nomer A. M.
Djoeroe Moedi teu atjan tiasa ngawaler
kana ieu serat noe di loehoer, koe mar¬
gi ngotektak dina pesak teu atjan men¬
dak piketjapeunana. Malah ari koe pang¬
harepan mah, mani hajang aja noe mang¬
walerkeun, sangkan loebar tina hadas.
Piwaleraneunana, dimana parantos
mendak, tangtos dioeningakeun ka sada¬
jana koe djalan ieu serat kabar. Ajeuna
mah, oerang moenadjat heula bae ka Noe¬
Kagoengan.

1. Njoehoenkeun diterangkeun hoe¬
koemna njoenatan istri sareng oepami
wadjib, koemaha prak-prakanana disoe¬
hoenkeun anoe djelas sareng cowaidna
moenggoeh agama Islam.
2. Dina netepan djoemlah, noe hoet¬
bahna si A, noe ngimaman si B. sah
djoemlahna atanapi henteu? Sareng oe¬
pami sah sae mana sareng koe sorangan,
koe si A woengkoel (koe si B woeng¬
koel).
3. Pamoegi diterangkeun sareng ting¬
kahna sarat roekoenna anoe soenatna
anoe wadjibna.
4. 20 djalmi (langkoeng) ngadamel
perkoempoelan koe pare, noe dimaksad
eta pare kangge njoemponan kipajah
(kana majit) sadjabina dina agami. La¬
djeng noe maotna teu aja. Koe emoetan
soepados madjeng eta pare diindjeum¬
keun ka elidna, moeng teu namboet sa¬
dajana djalaran anoe rada gadoeh teda¬
eun hawatos ka noe teu gadoeheun,
koemaha roepi kitoe moal kalebet kana
ngentresan pare batoer kantenan sadaja¬
na oge parantos teu ngagadoeh-gadoeh
ka eta pare iwal ti boeat njoemponan
agami wadjib aen (wadjib kipajah),
moegi dipasihan terang di paseloekna
eta barang moal djanten riba margi noe¬
djoe didjalankeun dina ieu waktos pa¬
moegi dipasihan sareng enasna.
5. Ngahadjikeun bapana koe artos
150.- ka si Boerang Arab koemaha eta
si B teh wadjib ngalakonan roekoen ha¬
djina. Naha tjoempon sidkah koe artos
f 50 kana gandjaran hadji sakali.
6. Saparantosna roep koe padoeng
rap koe lemah eta arwah di mana ajana
oepami disiksa (digandjarna).
leu poetra anoe ngoejang ti¬
Karang-anjar
Lgno. 2440.
WALONAN.
I. Tina hal njoenatan.
Kaoengel dina kitab 17 a
dina palebah soal de de kieu:


do dege dagb stil ole


sal de plolde dan ons
*
Hartosna: Wadjib awewe lalaki disoe¬
natan, lamoen henteu siga disoena¬
tan ti barang didjoeroekeunana. Eta
teh noemoetkeun dawoehan Alloh
Ta'ala: „Koedoe noeroetan agama
Nabi Ibrohim."
Ari wadjibna noe disoenatan di lalaki


TEN


(


lat als


Ngeureut anoe noetoepan hasa¬
pahna tepi ka kaboeka bae kabeha¬
nana.
Ari di awewe:
.
A
 4
alas


oo
59
d en al de aan
Ngeureut hidji roepa daging noe¬
aja di loehoereun fardji, loehoereun
liang tjikiih, eta daging roepana
siga djawer hajam diseboetna la
Ningal ketjapna alas (ngeureut, mo¬
tong), atoeh ari tiap ditjotjog bae mah
koe djaroem, kantenan teu tjekap. Ngeu¬
reutna henteu kedah ageung, margi 'iba¬
ratna als ngeureut sabagian bae,
sanadjan saeutik oge.
Tjeuk sakaol: Eta soenatan wadjib so¬
teh di lalaki, ari ka awewe mah soenat
bae.
Lamoen nganggo tjeuk sakaol hartina
kaol do'if.
M. a.


II. Tina hal ngimaman
djoemlah dj. matja choetbah.
Kaoengel dina kitab kepada 
kieu:
65 b te de dan sol (dek¬
US
 


Noemoetkeun fatwana Sajid Moe¬
hamad Solih: Makroeh dina solat
djoemlah teh anoe choetbahna lain
lmam.
Djadi dina solat djoemlah teh chotib
djeung Imam soenatna saoerang bae, nja¬
chotib nja Imam, nja moeroek, nja njon¬
toan. Lamoen koe doeaan, sah ari solat
djoemlahna mah, ngan chotib, anoe choet¬
bah meunang makroeh, anging lamoen
aja halangan di Imamna.
M. a.
III. Tina hal ekah (4a


ditjoetat tina kitab ia a
Pasal.
1. Ekah teh hoekoemna soenat moe¬
akkad.
2. Mimiti waktoena ti barang goeroe¬
dag ngadjoeroe.
3. Afdolna meuntjit ekah dina katoe¬
djoeh poena.
4. Sarat-sarat anoe tjoekoep pikeun
ekah saroea djeung sarat2 pikeun
koerban bae.
5. Pikeun hidji boedak tjoekoep koe¬
hidji domba.
6. Afdolna pikeun boedak lalaki doea
domba, ari pikeun awewe hidji bae.
7. Ngasakanana afdol make amis-amis.
8. Sabisa-bisa toelang-talengna oelah
dipotongan.
9. Leuwih aloes beunang olah teh di¬
kirim-kirimkeun bae ka anoe teu
baroga, entong make diondang sina
datang.
10. Noe diperedih koedoe ekah nja eta
anoe boga kawadjiban ngongkosan
eta boedak, lamoen manehna tepi ka¬
boedak oemoer 60 poe boga pa¬
keunna.
11. Saleuwihna tina 60 poe noe kawa¬
djiban teh teu diperedih deui, anging
lamoen boedakna boga banda sora¬
ngan, eta mah diperedihna nepi ka¬
baleg.
12. Lamoen noe kawadjiban ngabalan¬
djaan kakara boga sanggeus 60 poë,
toeloej meuntjit domba, eta teu dja¬
di ekah, ngan djadi meuntjit domba
biasa bae.
13. Lamoen tepi ka gede teu diekahkeun,
ari boga mah soenat ngaekahkeun
sorangan bae.
Malikan no. 4. Sarat2 djeung atoeran
dina koerban anoe akoer djeung-ekah:
1. Haram ngadahar daging tina koerban
djeung ekah anoe wadjib nja eta anoe

dinadarkeun. Djadi koerban nadar djeung
ekah nadar mah wadjib disidkahkeun
bae dagingna teh kabeh.
2. Ari koerban soenat mah atawa
ekah soenat, malah soenat ngadahar,
komo hatena, eta mah entong diside¬
kahkeun, dahar bae koe oerang,
3. Dina koerban wadjib koedoe aja
daging atah anoe disidekahkeun. leu
dina ekah mah teh wadjib.
4. Hadena diatoer kieu, daging teh
dibagi 3 bagian
sabagian disidkahkeun ka fakir,
dihadijahkeun,
dahareun oerang
leu teh lamoen teu rek disidekahkeun
kabeh.
Embe anoe tjoekoep pikeun koerban¬
ekah koedoe oemoer doea taoen katiloena.
Ari domba mah tjoekoep noe oemoer
sataoen kadoeana atawa anoe geus poeng¬
lak hoentoena.
Teu sah ekah koerban koe sato anoe
boedoeg nadjan saeutik, anoe begang,
anoe pengkor, anoe baong, anoe gering
atawa sesa njempog hiroep2, Tapi ari
kabiri mah teu naon2.
Teu meunang aja anoe didjoeal sana¬
djan koelitna koedoe disidekahkeun bae,
oelah disewakeun, hade dipake koe so¬
rangan.
Nilik paham ieu timbangan A.M. di¬
toekeurkeun oge oelah. Oepama koe¬
oerang dipake walimah, kari-kari aja
anoe njamboengan, kade bisi niat moe¬
lang samboeng atawa noekeuran, bisi
teu djadi, ieu mah sidekah bae, ka noe¬
njamboengan ka noe henteu oge oelah
dibedakeun.
(Samboengeun)
M. a.


ISLAM DAN NIPPON.


Lezing dari seorang Islam bangsa
Nippon (Djepang).
Oleh Seido Miyatake, Nara, Nippon.
Beberapa hari jang silam toean Sue¬
maro Honda, seorang Nippon jang me¬
meloek agama Islam berchoetbah tentang
perhoeboengan Islam dengan negeri Ma¬
tahari Terbit ini disalahsatoe vergadering
dengan idzin toean S. Honda kita salin
dibawah ini lezingna dengan singkat.
Sampai abad jang kedoea poeloeh Al
Koerän tidak diketahoei oleh bangsa
Nippon dan Korea. Akan tetapi pada
abad jang kedelapan atau sembilan sau¬
dagar bangsa Arab telah datang di
Kwangtung di Tiongkok Selatan dan
mereka mengetahoei negeri Nippon dan
nama „Wakuwaku" dan Korea dengan
nama „Sila. Tapi diantara bangsa Arab
itoe ada atau tidakkah jang datang ke¬
Nippon, itoe beloem tentoe. Pada pengha¬
bisan abad jang kesembilan banjak orang
Arab jang tinghal di Kwantung diboe¬
noeh oleh bandiet dan kota itoe moesnah
akan tetapi pada abad jang ketiga belas
kota Kwangtung itoe telah dibangoenkan
kembali oleh sokongan bangsa Arab.


Pada zaman ini Kaoem Kristen di Ba¬
rat telah tahoe hal2 negeri Nippon oleh
toelisan Marco Polo jang poelang dari
negeri Tiongkok (dijnastie Yuan). Oleh
karena Marco Polo toelis dalam boekoe
nja dinegri Djepang (Nippon) semoea
roemahnja diperboeat daripada mas,
orang apontuurlijk di Barat berlomba¬
lomba hendak datang ke Nippon.
Akibatnja Columbus dapat (melihat
pertama kali) daratan Amerika. Pada
abad jang enam belas pendeta agama
Kristen telah melakoekan propaganda
agama itoe dinegeri Matahari Terbit ini
Akan tetapi sajang, beriboe kali sajang
Kaoem Islam jang ada di Djawa dan di
Tiongkok sama sekali tidak perdoelikan
hal ini.
Pada abad jang ketoedjoeh belas aga¬
ma Kristen dilarang oleh pengoeasa ne¬
geri pada zaman itoe jang diseboetkan
„Sjogoen". Larangan ini dikeloearkan
oentoek mentjegah pendeta Kristen djadi
pembantoe Imperialisme bangsa Barat.
Pada zaman itoepoen bangsa Nippon
tidak tahoe apa2 tentang agama Islam.
Seorang minister pemerintah Sjogoen
jang memeriksa pendeta Kristen jang di¬
tangkap karena melakoekan propaganda
Kristen itoe mendengar nama Nabi Moe¬
hammad dari moeloetnja. Barangkali mi¬
nister inilah jang pertama kali mendapat
pengetahoean tentang Islam di Nippon.
Pada abad jang kesembilan belas pe¬
merintah Sjogoen didjatoehkan dan lara¬
ngan verkeer dengan negeri Barat ditja¬
boetkan maka pendeta Kristen dapat
memoelai mempropaganda dengan leloe¬
asa. Akan tetapi kemasoekan agama
Islam kenegri Nippon baroe sesoedah
habis peperangan Nippon dengan Roes
(1904 — 1905). Orang Nippon jang per¬
tama kali naik hadji adalah toean Hadji
Omar Okayama dan kedoea adalah toean
Hadji Muhammad Tanaka. Toean Tanaka
masoek agama Islam dimasa ia ada di
Tiongkok dan waktoe mati ia dimakam¬
kan setjara Islam.
Diantara adat bangsa Nippon dan Is¬
lam, ada banjak persamaan, misalnja
sebeloem bersembahjang mentjoetji ta¬
ngan dan memboeka (tanggal) sepatoe
didalam roemah.
Sebeloem bangsa Barat datang, bangsa
Nippon tidak makan daging babi dan
sapi. Sekarang masih ada banjak orang
toea jang memegang keras larangan ini.
Hanja tentang minoem arak bangsa Nip¬
pon sangat berlainan dengan adat Islam.
Sekarang telah ada doea boeah mas¬
djid di Nippon ialah di Kobe dan Tokyo,
lain dan itoe di Nagoya ada poela soe¬
rau. Kaoem Islam jang tinggal di Nippon
adalah kebanjakannja bangsa Turk, Tar¬
tar, Hindia Inggris, Arab, Iran d.l.l. Akan
tetapi mereka sama sekali tidak mempro¬
pagandakan Islam kepada bangsa Nippon.
Pada taoen 1937 waktoe diboeka mas¬
djid baroe di Tokyo anak radja dari
negeri Yemen jang sengadja datang oen¬
toek hadir pada oepatjara pemboekaan
masdjid ini sabda „masdjid boekannja
soos (club)".


Soenggoehpoen kaoem Islam bangsa
asing jang ada disini tidak bergerak, akan
tetapi pihak bangsa Nippon bergerak
sangat giatnja. Di Tokyo telah ada Per¬
koempoelan Islam Koeltoer Nippon jang
dikepalai oleh djenderal Hayasi, bekas
Premier Nippon, dan perkoempoelan ini
mempoenjai orgaan jang bernama Islam.
Lain itoe Kantoor oeroesan loear Ne¬
geri menerbitkan madjallah „Pawarta
Islam" (Kaikyoo Zizyoo) dan oleh ahli
agama Islam dikeloearkan poela madjal¬
lah boelanan „Lingkoengan Islam" Kaik¬
yoo-ken). Poen boekoe2 tentang Islam
sangat banjak dikeloearkan dan salinan
Al Koerän ada doea djenis.
Orang Nippon jang telah naik hadji
lebih koerang 20 orang banjaknja. Di¬
Azhar sekarang beladjar toean Tetuzi
Kabayasi, dan doea tiga orang lagi.
Selain agama Islam jang sebenarnja,
Pahaiisme poen pernah kirim pendeta
perempoean Amerika, akan tetapi tidak
dapat menarik perhatian.
(Tjoetatan tina Pamandangan).


KOROPAK.
Parantos nampi ti:


Lgno. 1634 f 0,80
Djrg. Saidan
R. Soedarsa
2873 f 0,80.
O. Sanoesi
2788 f 0,80.
191 f 0,80.
Sabana
A. Prawiradidjaja 1633 f 0,80.
R. W. Koesoemaprijatna
Lgno. 3229 f 0,80.
R. Natadiredja „ 2831 f 0,80.
Entjih
„ 1465 f 0,80.
„ 1753 f 0,80.
Djamhari
R. S. Soekrijawidjaja
Lgno. 1445 f 0,80.
J. lzzoeddin „ 2875 f 0,80.
Kitab2 pesenan parantos dikintoen per¬
post. Al-Doeroesoel-'Arobijah djl. ka III
parantos seep.
Sadajana kanggo kw. IV th. '39.


Djrg. Tisnabidinda Lgno. 2976 artos
f 0,60 kanggo Aug. t/m Sept. th. '39.
Djrg. Mh. Aan Lgno. 2862 artos f 0,80
kanggo kw. III th. '39.
Djrg. H. Hs. Moestopa Lgno. 1138
artos f 4,80 kanggo kw. I, II, III, IV, th.
'39 & kw. I, II, th. '40.
Djrg R. Sanoesi Lgno. 515 artos f 1,60
kanggo kw. III, IV, th. '39.
Djrg. Koerdi Lgno. 3029 artos f 0,80
kanggo kw. IV th. 39.
Djrg. R. M. S. Soerianingrat Lgno.
1980 artos f 0,80 kanggo kw. IV th. 39
noe f 0,20 kanggo R. M. P.
Djrg. R. Hadin Lgno 2635 artos f 0,80
kanggo IV th. 39.
Djrg. Moh. Gozali Lgno. 3011 artos
f 0,80 kanggo kw. IV th. 39.


Noe teu moendoet teu diwaler.


Adm. A. M.


16 October 1939 th. ka VIII.


AL-MOE'MIN No. 39.


pagina 5.


Samboengan A. M. no. 37.
(Nadruk verboden)


2. Kalakoean sampoerna.
Ti samemeh djeneng rosoel, malah ti
keur moerangkalihna pisan, Kdj. Nabi
teh dipikaasih koe kaomna, dihormat
koe sarerea, tina sampoerna tingkah la¬
koena, soleh manahna, hade boedi pa¬
rangina, nepi ka koe sarerea ditelah
„Al-amin" (djalma beunang dipertjaja)
nja eta tina taja koetjiwana, tara djalir
kana djangdji, soemawonna linjok bohong,
malah tatjan aja anoe nganjahoankeun
njorang salah nadjan leuleutikan.
Oepama Andjeunna aja anoe nangenan
milampah salah, tangtoe koe maraneha¬
nana dioewar-oewar, lantaran sanggeus
Andjeunna djeneng rosoel njalah-njalah¬
keun patekadan maranehanana dj. mojok
berhala2 sesembahanana. Deui lamoen
Andjeunna samemeh djeneng rosoel tea,
kapeletik ngabohong sakali, tangtoe koe¬
maranehanana diwiwirang, sarta moal
disareboet „Al-amin". Djaba ti kitoe teh
ari anoe sok bohong mah pamohalan
bisa djadi loeloegoe kasampoernaan, pa¬
noedoeh kaoetamaan.
Noe geus tjalampoer gaoel djeung An¬
djeunna, kabeh pada njaraksian, jen
satjarios-tjariosna, satingkah paripolahna
boedi parangina, pasemon pameunteuna,
eta kabeh jakin noedoehkeun kana ka¬
beresihan manahna, kabeh sidik nanda¬
keun benerna ngemban timbalan Pangeran
Malah aja noe kakara gok oge oedjoega
iman bae, katarik koe oelat pameunteu¬
na djeung boedi parangina.
Djalma anoe ngabohong akon2 djadi
nabi, tangtoe koe Goesti Alloh moal di¬
tangtajoengan, moal dipaparinan pitoe¬
loeng, sabab moen kitoe gede bahajana.
Lahiran Nabi Isa a. s.. „Sanggeus ka¬
oela, bakal tembong noe ngabarohong,
arakon-akon djadi nabi". Barang aja noe¬
naros koemaha tjirina, djawabna kieu:
Tjirina teh, maranehanana moal mareu¬
nang pitoeloeng ti Alloh.
Ari Kangdjeng Nabi Moehammad mah
apan anoe sakitoe ditangtajoenganana,
sakitoe dipaparinan pitoeloengna, estoe
kasaksian pisan koe moesoeh-moesoeh
Andjeunna, moal aja noe leuwih ti kitoe.
Djeungna deui ari noe bohong mah,
lila-lila tangtoe kapeletik, komo moen¬
loba moesoeh-moesoehna anoe teu we¬
leh-weleh ngintip-ngintip kasalahanana.
Waktoe Aboe Soefjan aja di nagri Sjam
(Sijrië) — harita Andjeunna atjan asoep
Islam Andjeunna disaoer koe radja
Eroem, Heraclius, toeloej ditaros roepat
pertarosan tina oeroesan Kangdjeng Nabi
Moehammad s.a.w., sabab harita eta
radja nampa soerat ti Kangdjeng Nabi
s. a. w., miwarang asoep Islam.
Ti antarana aja pertarosan kieu: „Sa¬
memeh andjeunna ngakoekeun djadi nabi,


naha radjeun oge koe arandjeun disangka
sok ngabohong sakali-kalieun?
Koe Aboe Soefjan didjawab. „Henteu"
Sanggeus rada lila, radja misaoer kieu:
„Koe kami kapikir jen lamoen andjeu¬
nanana tara ngabohong ka djelema mah,
pirakoe wanieun ngabohong ka G. Alloh".
Eta kasaoeran radja Heraclius teh¬
kira-kira kieu pihartieunana: Samemeh
Moehammad ngakoe djadi nabi, koe¬
sarerea geus kasaksian, jen andjeunna
hidji djelema beunang dipertjaja, tara
linjok bohong, tara akon-akon, tara dji¬
djieunan, estoe bener satjarios-tjariosna.
Djadi, dimana andjeunna tara wanieun
ngabohong ka mahloek, sok koma moal
wanieunana ka Alloh Ta'ala.
Asa koe pirakoe wanieun akon2 djadi
oetoesan Alloh Ta'ala, pirakoe wanieun
ngadjoeal djenengan Alloh Ta'ala, apan
ka mahloek oge anoe sakitoe hadena
tingkah lakoena, sakitoe beresihna ma¬
nahna, djaoeh tina koemawani kana nga¬
bohong, atawa djidjieunan, atawa akon2,
atawa ngadjoeal ngaran batoer. Ana ki¬
toe, pangakoean andjeunanana djadi Ro¬
soel teh soesah rek teu dipertjajana, nja¬
eta nilik kana kalakoeanana dj. manahna,
noe sakitoe soetjina, sakitoe sampoernana.
Komo moen oerang mikiran djedjero¬
anana sagala anoe diwoelang koe An¬
djeunna, anoe sakitoe pinoehna koe pi¬
toedoeh, sakitoe beungharna koe hikmat,
pikeun anoe berboedi mah geus moal
talangke deui oedjoeg2 soemoehoen bae¬
(teraskeuneun).


Dimana oerang geus ngarasa ripoeh,
hese tjai nepi ka ngadjadikeun goreng
kana pepelakan anoe dipikaboetoeh koe¬
oerang atawa koe sasatoan (ingon-ingon),
lantaran teu aja hoedjan djeung mata
aer saat; di dinja soenat oerang solat
istisgo. alam al da


Malah lamoen aja piwarangan ti Imam
a'dzom „Kelekal mah tineka kana wadjib.
Demi mandjing waktoena solat istisgo
dimana geus koempoel djamaah noe rek
sarolat, dimana rek diparigawe eta solat
istisqo, anoe djadi lmam atawa Soelton,
anoe boga kakawasaan di eta nagara,
koedoe marentah ka djalma2 migawe to¬
bat tina dosa, djeung nitah sidekah oge¬
koedoe nitah eureun tina warnaning pa¬
doliman (pamasiatan) kalawan koedoe
rapih djeung babatoeran, nja kitoe deui
dina samemehna prak solat, koedoe pa¬
roeasa heula tiloe poë, dina poe kaopat


kabeh pada kaloear ti saimah-imahna
bari paroeasa, sarta teu meunang make
papakean noe weuteuh atawa noe aloes,
oge teu meunang marake seuseungitan,
boh minjak seungit atawa kekembangan
anoe haroem ambeuna. Sererea koedoe
pada choesoe sarta tawadloe (ngaren¬
dahkeun diri), ilangkeun warnaning
oedjoeb, ria lan takaboer
Poma pisan baroedak djeung para aki2
rek ditaringgalkeun, kabeh koedoe dikerid
peuti, malah sato hewan (ingon2) koedoe
digiringkeun ka lapang pangsolatan teh.
Malah koedoe didjaoehkeun ti anak¬
anakna, soepaja rame retjet kabeh disa¬
rada. Moedah-moedahan kabeh pada
njaroehoenkeun rohmatna Robboelalamin.
Dawoehan Panoetan oerang Kangdjeng
Nabi Moehammad s. a. w.
4 „ 14
Jill 8
de elde 
Soendana: Tjatjak lamoen teu aja
sato hewan anoe ngalentjar, djeung
para aki-aki anoe saralat, djeung
baroedak anoe njaroesoe ka indoeng¬
indoengna, tinangtoe ditjitjikeun ka¬
maraneh siksaan teh.
Dimana geus beres sap (djadjaran)
koedoe madjoe ka hareup noe djadi imam.
Oge imamna koedoe imam adzom tea,
atawa soeltan, atawa noe djadi gagantina.
Demi kaepiatna (peta-petana) eta so¬
lat teu aja bedana djeung solat lebaran,
kalawan soenat dimimitian koe doe'a


iftitah (—131) djeung taawwoed (*)
dina sabada takbirotoel-ihromna, oge
dina sabadana koedoe ditema koe doea
choetbah sakoemaha choetbah lebaran.
Tapi takbir anoe sok dibatja dina choet¬
bah lebaran, koedoe diganti koe istigfar
anoe segatna geus kawarid nja eta:


AN ING 


4


 de doe
A Sobo
Soendana: Abdi njoehoenkeun
hampoenten ka Alloh Ta'ala anoe
Maha Agoeng, anoe teu aja deui
Pangeran anoe wadjib disembah ka¬
lawan sabenerna anging Andjeunna
anoe djoemeneng koe andjeun. Sa¬
reng abdi tobat ka Andjeunna.
Teroes si chotib (anoe choetbah) ma¬
likkeun (mindahkeun) salendangna, asal
disalendangkeun dina beulah katoehoe,
dipindahkeun ka beulah kentja, kitoe deui
anoe ti loehoerna sina djadi ti handap. Pa¬
ra mamoem kabeh koedoe noeroetan sa¬
koemaha peta chotib dina malikkeun sa¬
lendang.
Oge chotib teh koedoe ngalobakeun
doe'a, bari narikkeun sorana djeung bari
ngendorkeun. Dimana kendor ngadoe'a¬
na si chotib, djalma2 oge koedoe lalaoe¬
nan ngadoe'ana. Dimana tarik ngadoe'a¬
na djalma2 koedoe narikan ngaminanana.

Djaba ti eta chotib teh koedoe nga¬
lobakeun istigfar, afdolna istigfar anoe
aja dina Koerän:
.
 06 di So boeata
 bba. Se
oa pada
Hartina kk. kieu: Koedoe marenta
hampoera maraneh, ka Pangeran
maraneh. Karana Mantenna mah toe¬
kang ngahampoera. Tangtoe ngoe¬
toes mega (noeroenkeun hoedjan)
ka maraneh kalawan loba moeragna.
djeung tangtoe noeloengan ka ma¬
raneh koe pirang-pirang harta-banda
djeung pirang-pirang anak (toe¬
roenan) djeung tangtoe ngadamel
Andjeunna pirang-pirang kebon, oge¬
tangtoe ngadamel waloengan-waloe¬
ngan pikeun maraneh.
Samboengeun.
M. S. (69,31)


Lantaran Aboeja „toekang epok" sae¬
hoena tea, sok radjeun oge — handja¬
kal tara mindeng — kasaoeran saehoena
ka santrina aja noe katjerek koe Aboeja,
sanadjan sok leupas deui oge. Pang sok
leupas deui mah, teu aja lian kadjaba
ti koe koerang pageuh njekelna djeung
gembangan koe masiat, anoe biasana
metotna ka Aboeja leuwih bedas batan
wedjang saehoena.
Sakali mangsa, saehoena ngalahir ka¬
santrina: „Heeee para korawa! Oerang
mah henteu daja, henteu oepaja; saka¬
beh oge goemantoeng kana pangersana
Kang Maha Kawasa; oerang sa¬
rerea geus kasipat koe „la haola
wa la goewwata illa billah
.". Rek dibeureum, rek dihideung,
koedoe toemamprak soemerah bae. Sa¬
gala roepa noe rek dilakonan djeung noe¬
rek dimilikkeun nja kitoe deui noe rek¬
dirizkikeun geus aja titis toelisna ti
adjali."
Aboeja tjoeringhak ti toekang, barang
eta ngeng.... kadenge teh, sarta Aboeja


ngomong sorangan bari bedas, nepi ka
temboes kana tjepil saehoena, tjek Aboeja:
„Lakadallah...., nja ieu elmoe noe di¬
teangan koe Aboeja teh, noe gampang
enak, teu koedoe hese tjape da geus
kawengkoe koe toetoelisan tea, sanadjan
adoeg ladjer oge hajang kitoe, ana teu aja
dina rengkolna di lohmahfoed, taja peta¬
na kaoentoen tipoeng katambang beas.
Eta bae, Aboeja mah, hajang bisa nga¬
dji tjara saehoena, ngan oekoer wawoeh
moending djeung alif noe pang¬
bingkengna oge, djadjaoeheun ari
kana loma mah.
Eta, dina ngadji! Dina oesaha pon
kitoe keneh satali tiga oewang. Geura,
Aboeja teh oesaha tani; isoek2 manggoel
patjoel, pabeubeurang mawa parang, ana
prak mah diboeat, djinis leungit, oentoeng
teu daekeun moentjoel, kalah ka hoetang
salapoet mastaka. Ka semah noe¬
menta bajaran, ngan oekoer ngasongkeun
djodjodog.
Ana pek dibanding - banding djeung
doenoengan Aboeja, anoe ngersakeun
djalan oesaha, aja haripoe, mani tingto¬
rodjol njalampeurkeun, da kitoe kersana
Kang Maha Wisesa. Koe Aboeja hantem
dibandoengan oesahana. Geura ieuh noe¬
dikersakeunana pilakadar melak metjes,
hoei koemeli-hoei koemeli;
ing dalem moesim 4 boelan, teu pira
ngan opat boelan, tina modal 10 pi¬
koel teh make djadi 120 pikoel, atoeh
batina lain ngan semet djogol atawa
seredan, tapi dobel taripel, nepi ka¬
aja sakalieun ka Mekah.
Pek deui, andjeunna teh ngagaleuh la¬
han, piraning lahan, oeroet sawah; toe¬
loej dipelakan, koe kitoe bae, tangkal
tjamara, kekembangan, tjeuk Aboeja mah


koe barang noe teu aroeni. Tapi naha
.... make radjol pada nanjaan, nepi ka¬
modal satengah rewoe teh intjoean.
Aboeja hajang kitoe teh, ngan orokaja
lantaran teu aja tjoret kitoe di lohmah¬
foedna tea, teu weleh ngetjrokan tjoeroek,
boro2 oentoeng, tapi anggoer boentoeng;
goelak-giloek kari toeoer, herang-herang
kari panon; ari aja noe rek menta baja¬
ran, tjoeringhak, neangan keur njoem¬
poet di noe tjaang.
„Koe sabab kitoe," tjek Aboeja teh,
„wah moal barang teangan ieuh, da geus
aja di lohmahfoedna tea; rek ngadagoan
tjoret loh bae."
Saehoena ngagebah nepi ka Aboeja
reuwas; lahirna: „Ari kitoe mah atoeh,
oelah hajang ngeupeul sangoe noe geus
diasongkeun koe nini; oelah hajang njo¬
tjol sambel medok, toeloej diasoepkeun
kana goehana, antep bae sina koe sora¬
ngan. Tah koedoe kitoe, ari rek sagala
koemaha kersa mah.
Bisi Aboeja teu terang, djatohna sagala
roepa oge, sakoer anoe geus aja di loh
tea, karana sabab, karana lantaran. Lan¬
taran noe diebrehkeun djadi gagantoe¬
ngan teh; dohirna boh rizki boh naon
bae dikaranakeun kana karana. Doenoe¬
ngan Aboeja noe jasa ngaos, dilantaran¬
keun koe getol diadjar; doenoengan
Aboeja anoe gede batina tina metjes
atawa hoei koemeli, dikaranakeun kana
tjoekoep modalna sarawoeh ilmoena; ba¬
lantik lahan nepi anakan djeung intjoe¬
an, hade pilihanana, loeangna tina tanah
njagara. Demi Aboeja, bongan ngedoel,
djadi bae teu bisa ngadji; bongan tani,
noe tara aja batina, djadi baeh tinggal
hoetang. Geura pek ganti lalakon mah !


BIANTARANA ADOLF HITLER


Soal noe keur meudjeuhna djadi per¬
hatian doenja nja eta tina perkara ngeu¬
reunan perang antara Djerman di sapi¬
hak djeung Inggris & Prantjis di sapihak
deui. Noe matak basa Adolf Hitler dina
poe Djoemaah tanggal 13 October 1939
njieun biantara, bala-rea pohara ngare¬
gepkeunana.
Demi eusina eta biantara gegedoeg
rahajat Djerman teh koerang-leuwih kieu:
Nagara Polen moal boga roepa deui tjara
noe ditangtoekeun koe perdjangdjian
Versailles dina taoen 1919.
Andjeunna ngabahas perang dj. Polen.
Djerman — saoerna — teu eureun2 ne¬
angan tarekah soepaja oeroesan Danzig
& Corridor beunang dibereskeun koe¬
djalan noe aman, tapi toengtoengna ka¬
paksa koedoe ngagoenakeun kakerasan.
Ti dinja dibedjakeun noe maraot djeung
taratoe dina peperangan di Polen: aja
10 572 noe maot, 30 322 noe tatoe djeung
3 404 noe leungit. Djaba ti eta koe Hit¬
ler diterangkeun deui kagiatanana pra¬
djoerit Djerman.
Djerman basa memeh perang geus
ngasongkeun oesoel-oesoel tina perkara
Danzig, Corridor tapi koe Polen eta


oesoel-oesoel teh ditampik. Doea per¬
kara noe matak eta oesoel koe Polen
teu ditampa, nja eta kahidji Polen nga¬
harep bisa ngansloes bawahan-bawahan
Djerman noe katjida legana; kadoea koe¬
diberena garansi ti Inggris & Prantjis,
padahal Polen euweuh noe ngantjam,
djadi kalahka ngagedean hatena Polen
pikeun ngahina nagara Djerman.
Saenggeus kitoe Führer-Djerman teh
ngagambarkeun nasibna bangsa Djerman
noe tjaritjing di nagara Polen, noe ka¬
tjida pikaroenjaeunana. Djalanna pikeun
ngeureunan eta kakedjeman-kakedjeman
euweuh deui djaba ti koe kakerasan, da
geus teu beunang koe wawadi.
Ti dinja perhoeboengan antara Djer¬
man djeung Roeslan meunang bahasan.
Saoer Hitler, perdjangdjian Djerman¬
Roeslan berdasar kana sakapentingan,
sarta bakal silihormat kana atoeran-atoe¬
ran paparentahanana noe didjalankeun
di sanagarana - sanagarana. Sateroesna
antara Djerman djeung Roeslan bakal
digawe babarengan. Koe ajana perdjang¬
djangdjian antara ieu doea nagara natrat
— saoer andjeunna — jen Djerman mah
teu ngaharep ngereh Eropa. Pikeun ka¬

amanan ieu doea nagara geus njieun
wates-wates nepi ka mana bawahan pa¬
ngaroehna ieu doea nagara.
Noe pangpentingna tina biantarana
Adolf Hitler nja eta dina panoengtoe¬
ngananana pidato noe patali djeung pe¬
perangan di Koelon, saoerna: „Naon
perloena make koedoe aja perang antara
Djerman djeung Inggris & Prantjis? Pi¬
keun ngabela Polen noe geus roeboeh?
Eta Polen heubeul teh moal datang deui.
Doea nagara nja eta Djerman djeung
Roeslan noe nanggoeng. Perkara Polen
mah — saoerna — estoe samata-mata
oeroesan Roeslan djeung Djerman. Pe¬
rang oge euweuh gawena kalahka nga¬
roeksak djiwa malioenan djelema. Atawa
Inggris & Prantjis teh hajang noempes
Djerman? Sanadjan oepama Inggris d
Prantjis bisa noempes Djerman, dina
djero lima taoen moal datangka teu aja
deui soal noe tjara dina waktoe ieu an¬
tara Djerman djeung Inggris. Naha Djer¬
man osok ngantjam Inggris? Henteu, ta¬
ra — saoer Hitler — malah sabalikna
Inggris noe sok ngahalang-halang ka¬
pentingan Djerman.
Adolf Hitler nerangkeun jen dina wak¬
toe ajeuna doea soal noe geus asak nja¬
eta: a ngoeroeskeun soal-soal noe patali
djeung roeboehna nagara Polen; batina
perkara ngaleungitkeun kahesean inter¬
nasional noe ngantjam kadoedoekanana
politiek djeung ekonomina rahajat. Te¬
roes andjeunna ngadjentrekeun tjita¬
tjitana Djerman dina bawahan-bawahan
.
noe geus kadjabel di Eropa-Wetan.
Djaba ti soal-soal noe geus ditoelis
di loehoer aja deui soal noe dianggap
penting koe Hitler nja eta perasaan amar
di Eropa. Pikeun ngalaksanakeun eta
kahajang euweuh deui nagara-nagara
Eropa koedoe nerangkeun kalawan djen¬
tre naon maksoed-maksoedna dina poli¬
tiek loear nagara. Demi politiek Djerman
nja eta: Djerman nganggap jen perdjang¬
djian Versailles 1919 (noe katjida hinana
keur Djerman — M.) geus dileungitkeun. 
Djerman teu boga deui tjita-tjita terha¬
dap bawahan-bawahan nagara2 sedjen
(hartina moal oenslas-ansloes deui M.),
djaba ti hajang dibere deui djadjahan
paling saeutik djadjahan Djerman noe¬
memeh perang doenja 1914-118. Aja deui
pasal noe matak ngajakeun katengtreman
di Eropa teh, koe dieureunanana njieu¬
nan parabot-parabot perang djeung nga¬
jakeun atoeran-atoeran noe adil tina
perkara ekonomi.
Soepaja pasal-pasal noe ditataan di
loehoer bisa didjalankeun, tarekahna
koe njieun gempoengan antara nagara¬
nagara Eropa.
Djadi noeloejkeun perang euweuh
goenana. Tapi lamoen dina hidji poe¬
— saoerna Hitler — Prantjis ngabom
kota Djerman, Djerman oge moal tjitji¬
ngeun, tapi ngabales deui koe ngabom
kota Prantjis ngan bae eta teh ngadja¬
dikeun karoegian djeung ngaleungitkeun
djiwa-djiwa noe pohara rongkahna. leu
katerangan2 teh saoer Führer dina noe¬
toepkeun biantara — noe pangpandeuri¬
na ti pihak Djerman. Dimana perloe
Djerman bakal ngajonan moesoeh nepi


ka toengtoengna, tapi kadjadian tjara
dina panoengtoengan perang doenja taoen
1918 moal balik deui, sarta djisim koe¬
ring pertjaja jen Djerman bakal meunang
Njoehoenkeun ka Goesti moegi sarerea
dipaparinan toedoeh djalan noe lempeng
pikeun katengtreman di Eropa — kitoe
saoer Hitler dina noetoepkeun pidatona
teh.
Saenggeus Adolf Hitler tamat bianta¬
rana toeloej Martjalek Hermann Goring
salasahidji loeloegoe Nazi noe ternama
ngawalon, saoerna: „Oepama si moesoeh
rek metjakan ngadjaoehkeun rahajat
Djerman djeung pepentolna noe dipika¬
tjinta, eta hidji tjitjiren jen si moesoeh
teu njahoeun di tabeatna rahajat Djer¬
man atawa emboengeun pertjaja kana
eta tabeat. Teu atjan aja kadjadian dina
sadjarah doenja, aja hidji loeloegoe sa¬
kitoe dipitjintana djeung sakitoe diper¬
tjajana koe rahajat tjara di Djerman
ajeuna."
Ti dinja Goring njarioskeun koemaha
rahajat Djerman ngahidjina djeung gede
kapertjajaanana koe loeloegoena. „An¬
djeun — kitoe saoer Goring — pe¬
pentol Djerman, toengtoen abdi-abdi
sarerea, sarta abdi-abdi bakal noetoer¬
keun."
Koe lantaran eta biantara Hitler teh
diregepkeun pisan koe bala-rea, tangtoe
bae saenggeus eusina eta pidato njebar
di soeklakna di sikloekna s. s. k. pada
njarieun pamandangan. Koe s. s. k. di
Inggris, Prantjis djeung Amerika eta pi¬
dato teh dikiritik noe pohara, magarkeun
teh Hitler bisa maneh, teu beunang di¬
pertjaja djeung roepa-roepa deui. Noe¬
miloe ngahaminan kana eta pidato ti
pihak Italie djeung sahabat Djerman noe¬
anjar nja eta Roeslan, nagara Kominis.
MORAWI.


Oetoesan M.I.A.I. ka Japan.
Soerat kabar „Pemandangan" ngamoeat
bedja jen Secretariaat Madjlis Islam Ala
Indonesia (M.I.A.I.) narima ondangan ti¬
„Tokyo Moslim Community" pikeun nga¬
loeoehan „The Islamic Exhibition" di
Tokyo djeung Osaka ti tanggal 5 Nov.
nepi ka tg. 29 November 1939.
Tina pasal eta, gempoengan antara
anggota noe asoep M.I.A.I. geus njieun
poetoesan soepaja limaan dioetoes nga¬
loeoehan kamonesan Islam di Djepang
noe kaseboet di loehoer.


Eta oetoesan2 teh hidji-hidjina nja eta
para djrg.2 Wondoamiseno, Oemar Hoo¬
beis, Abdoel Kohar Moedakir, Mahfoed
Sedig djeung Mr. Kasmat. (Morawi).
Kaajaan Eropa-Wetan.
Gerak-gerikna nagara Kominis nja eta
Roeslan di Eropa-Wetan masih keneh
meunang perhatian. Beuki dien beuki
katjiri kagiatan Roeslan dina oeroesan
poelitik di Eropa-Wetan. Dina A.M. noe¬
kamari geus ditoelis jen Roeslan geus
njieun perdjangdjian djeung Estland na¬
gara tatanggana. Koe eta perdjangdjian
Estland sasatna dikontroleu koe Roeslan.
Djeung nagara2 Letland, Litauen oge
Roeslan teh geus njieunan perdjangdjian
deui. Demi perdjangdjianana teh meh
saroea bae djeung noe diteken koe Est¬
land nja eta mere idin ka Roeslan pikeun
neundeunan balatantarana di bawahan
eta nagara2.
Koe njieunan eta perdjangdjian2, Roes¬
lan ajeuna boga gede kakawasaan di
Laoet Wetan. Djigana koerang poeas,
ajeuna nagara Fin oge, salasahidji nagara
noe tjitjingna di Laoet Wetan diadjak
badami deui di Moskou. Oepama nilik
kana galagatna mah, rada hese kana da¬
ekeunana nagara Fin nanda perdjangdji¬
an tjara noe enggeus2. Katjirina teh koe¬
ajana demonstrasi2 rahajat Fin djeung
sora2 s. s. k. Djaba ti kitoe pamarentah
Finna sorangan keur tatahar kamiliteran
pikeun ngadjaga bisi aja bantjang pa¬
kewoeh.
Babadamian antara Roeslan djeung
Toerki nepi ka ajeuna teu atjan aja ke¬
neh boeahna. Kalahka aja bedjana jen di
tapel wates Roeslan - Toerki, Roeslan
njantosaan balatantarana. Naha eta teh
hajang njingsieunan Toerki soepaja noe¬
roet ka Roeslan atawa patali djeung
oeroesan sedjen deui eta masih djadi
pertanjaan. Ngan noe sidik bae mah
babadamian antara Toerki djeung Roes¬
lan teh patali djeung kaajaan poelitik di
bawahan Balkan djeung Laoet Tengah
bagian wetan. (Morawi).
Raksa Mitra Poetra.
Pangoeroes ieu roemah pertoeloengan
parantos nampi hadiah kanggo noe rara
masakat, ti para djoeragan2:
f 5.—
Kdj. Gedong Songko
„0,50
Djrg. D. Kartasondjaja
„0,50
M. Gandawidjaja
0,20
R. M. S. Soerianingrat
0,20
M. Djajadisastra
0,20
Armawinata
„0,20
Aboebakar Affandi
„0,20
Kartadikoesoema
f7.—
Ditampi kalajan pinten2 kabingahan
bari ngadjeng2 saha deui noe bade nga¬
legaan kebon acheratna, soemawonten
ajeuna mah perloe woewoeh seueur nam¬
pi toendjangan teh, margi kedah misalin
lebaran tea.

Samboetan Tjamberlin.
Noeroetkeun bedja radio malem Sap¬
toe, bitjara Hitler tina perkara karapihan,
disamboetna koe Tjamberlin teu karana
pardon (pangapoenten) deui, tapi di¬
tjoetji abis-abisan. Eusina galoer tjarita
djago Inggris kira2 kieu pieusieunana:
Hitler hajang rapih (dami), pohara aloes¬
na, Inggris-Prantjis oge nja kitoe, hajang
badami, hajang eureun perang. Ngan
bae galagatna tjarita Hitler, bisa maneh
hajang meunang sorangan. Teu aja pi¬
san mere tjiri wantji sili eledan. Lamoen
dilaksanakeun pangadjakna, nandakeun
Inggris-Paris kasoran koe Djerman, sabab
saroea bae djeung ngangken kana ram¬
pasanana Tjeho, Slowaki djeung Polen.
Sedeng Inggris - Paris keukeuh hajang
ngadjaga kamerdikaan kaamanan kara¬
djaan-karadjaan noe laleutik, katengtre¬
man Eropa, nja kitoe deui kaamanana
djadjahan (ehmm!). Ti pihak Djerman
henteu pisan mere hidji tintjak anoe
bener2 hajangna vrede. Ari ngan oekoer
koe tjarita bae mah, moal kitoe, moal
kieu, taja petana Inggris koedoe mertjaja,
sabab geus seubeuh koe loeang2 noe ka¬
toekang2; ti djaman Munchen, nepi ka¬
Tjeho toeloej Slowaki pisan, teu weleh
datang deui rampasan Polen. Naha Ing¬
gris-Prantjis koedoe mertjaja ka noe¬
kitoe tintjakna? Tidak boleh djadi.
Lamoen temen tinemenan hajang dami
eureun perang, poelang-poelangkeun ram¬
pasan teh, sarta mere boreh (borg), lain
koe djangdji woengkoel, jen moal deui2,
Ari ngan koe kitoe bae, saha noe daek
mertjaja ka noe geus kitoe katjingtjiri¬
hina. Pamarentah Djerman noe ajeuna
geus lain bawaeun tjarita koe ketjap,
tapi koedoe koe poetjoek bajonet. Di¬
mana teu aja ngelehanana mah, oerang
poekoel teroes bae.
Koe sabab kitoe lain Inggris-Rrantjis
noe emboeng eureun perang teh tapi


Djerman, da bongan taladjak toma em¬
boeng noenda, sarakah roempoes-rampas
Sakoeliah doenja koedoe teu panoedjoe
ka Djerman, Inggris-Prantjis mah nga¬
djaga katengtreman alam, lain hajang
sorangan.
Doerma Djerman.
Sabadana bedja radio-Tjamberlin, toe¬
loej radiona disamboengkeun ka Berlijn
golflengte 19.5; poekoel 8½ koe basa
Duitsch, toeloej disalin kana basa Wa¬
landa dina poekoel 9.30. Oenina bedja¬
„majar kontan" kana radio (bitjara) Tjam¬
berlin. Tjenah (maksoedna mah):
Bener, sapanjangka kaom Djerman pi¬
tjaritaeunana premier Inggris teh, nihil
kosong teu aja pisan eusina. Sabab¬
sababna djidjieunan maloeloe, anoe ka¬
bina - bina matak ngeuheulkeunana ka¬
oerang Djerman. Biantara Hitler anoe
sakitoe pinoehna koe enja, dibobohong
koe premier Inggris, sedeng Roeslan mah
teu dibatja-batja pisan; apa gara-garanja?
Kapan rek nangtajoengan Polen! Naha
ari Roeslan teu nempoeh Polen? Kalah
ka njieun kontrak dagang geuning ari
djeung Roeslan mah. Palebah mana
beunang diseboet djoedjoerna? Roeslan
ajeuna keur ngerekeb Letlan, Eslan, Li¬
taon, geuning diantep!? Apa takoet
dikerekeb India?
Inggris berkobar-kobar hajang ngadja¬
ga doenja, sina tengtrem, tjenah. Tapi
pang teu tengtremna teh lantaran kato¬
maanana Inggris. Ana kitoe, lain hajang
aman, ngasoet ka ditoe ngasoet ka dieu
teh, tapi manehna (Inggris) hajang djon¬
djon sorangan, seubeuh sorangan, oelah
disoro batoer.
Sakitoe kiritikanana kaom Djerman.
Api sami api, koe kitoe tea onaman!
—


Neda rido.
Diteda ridona ka soegri noe ngaos
ieu A.M. kersa ngahadiahan sakawasana
ka arwahna R. Soekardi, M. P. Boender
anoe parantos tilar doenja dina 12 Sep¬
tember.


KANGGO NGALOEASKEUN PAMAN¬
DANGAN, DISAJAGIKEUN KITAB2.
Basa Soenda:


Elmoe Tauhid
f 0,44
Panoetan Agoeng (Kdj. Nabi
Moehamad s.a.w.) f 0,54
f 0,32
Pahlawan2 Islam
f 0,54
Roekoen Islam sareng Hikmatna
Minhadjoel-Abidin ! (aksara Arab) f 0,54
Minhadjoel-Abidin II ( idem ) f 0,54
Oesoeloeddin
f 0,19
Bab Poeasa
10,22
Bab Solat II
f 0,54
Tashiloel Ibaroh 1 & II (aksara
Arab) sadjilid f 0,54
Sadjatining Sadjarah (Kdj.
Nabi s.a.w.) f 0,20


Basa Malajoe:
Doeroesoel Arobijah
f 0,54
Tafsir Barzandji
f 1,62
f0,17
Bab Solat
Kemerdikaan Perempoean
dalam keislaman f 0,30
Tjahja Qurän jang menghilangkan
kegelapan Masih Qadian f 0,44
Tentang Idjtihad dan Taglid f 0,44
Parantos dietang ongkos ngintoen.
Adm. A. M.


EE


ANGGITAN LALAKON
NABI SOELAEMAN A. S.
Diringkeskeun tina „Sadjarah Ambija"
basa Malajoe.
(koe: Atmadja).
XI.
113. Noe anoet ka diri kami, pasrah
ka parentah Allah, hiroep tangtoe beres
roes, pinanggih djeung kaloeloesan, di
doenja djeung aherat, ari moenggoeh
anoe moengkoer, djalma teu iman ka¬
Allah.
114. Eta tiwas moenggoeh batin, mo¬
nampi sihing Pangeran, nimat anoe lang¬
koeng gede, ngan bae moerahna Allah,
di doenja mah teu kendat, majeng di¬
ridjkian tjoekoep, tapi pegat semet doenja.
115. Sapereti Ratoe Boelkis, reudjeung
sakabeh kaomna, teu pertjaja ka Jang
Manon, tegesna inkar ka Allah, njembah
ka bangsa adam, panonpoe eta mahloek,
anjar saroea djeung oerang.
116. Teu wadjib dipoedja-poedji, di¬
poendjoeng disembah-sembah, bedjakeun


ka radja maneh, sembah mah Allah noe
baka, anoe ngan hidji datna, henteu
doea henteu tiloe, djeung kidam eta si¬
patna.
117. Tjig ajeuna geura balik, bedja¬
keun ka Boelkis Radja, koedoe geuwat
anoet bae, ka kami salin agama, djeung
koedoe geuwat datang, pikeun tanda
njerah taloek, daek ngaganti ageman.
118. Lamoen henteu noeroet pasti,
kami arek natan balad, anoe garagah
djeung tanggoh, djeung kalawan pitoe¬
loengna, Allah anoe Kawasa, disina nga¬
roeroeg poepoeh, ngabinasa nagri Saba.
119. Balad Saba moal mahi, nadjan
maksa rek ngajonan, moebadir binasa
kabeh, tah sakitoe oelah salah, bedjakeun
kade hilap, ka poeteri Boelkis Ratoe,
koe kami diantos pisan.
120. Enggalna oetoesan amit, moe¬
lang ka nagara Saba, di djalan teu ka¬
tjarios, kotjapkeun bae geus dongkap,
pajoeneun Boelkis Radja, medar soegri
dawoeh Rosoel, henteu aja noe kaliwat.
121. Djeung soegri noe katingali, ka¬
agoengan Soelaeman, didadar djentre


parele, tapi sakoer anoe aja, noe ngoe¬
ping eta tjarita, teu pertjaja njeboet ra¬
hoel, padjah toekang djidjieunan.
122 Saoer Radja Poetri Boelkis: „sa¬
kali deui rek nitah, ngoetoes djalma
anoe sedjen, keur ngaboektikeun tjarita,
moen boekti henteu njata, pasti koe kami
dihoekoem, oelah sambat kaniaja.
123. Teras Boelkis milih mantri, anoe
dipertjaja pisan, dipiwarang enggal mios,
ngadjoegdjoeg Baetalmoekdas, ngaboek¬
tikeun tjarita, oetoesan anoe ti pajoen,
bener atawana salah.
124. Opat soeal kenging meting, te¬
goeheun Nabi Soeleman, di dieu teu di¬
tjarios, pandjangna perkara soeal, kotjap
bae enggalna, oetoesan teh enggeus tjoen¬
doek, ka nagri Baetalmoekdas.
125. Bengong djeung heranna sami,
djeung oetoesan noe ti heula, ningal ka¬
radjaan aheng, hebat pisan katingalna,
malah soeal noe opat, koe Nabi enggeus
kategoeh, taja anoe teu kadjawab.
(Samboengeun).


